A BIZOTTSÁG HATÁROZATA
(2009. március 10.)
az Európai Közösség és a Svájci Államszövetség közötti - az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározottakkal egyenértékű hatású intézkedésekről szóló megállapodás I. és II. mellékletének a Bolgár Köztársaság és Románia európai uniós csatlakozása miatti technikai jellegű módosításáról szóló - levélváltás formájában létrejött megállapodás aláírásáról és megkötéséről
(2009/602/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 94. cikkére, összefüggésben annak 300. cikkével,
tekintettel az Európai Közösség és a Svájci Államközösség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás és az ahhoz kapcsolódó szándéknyilatkozat aláírásáról és megkötéséről szóló, 2004. június 2-i 2004/911/EK tanácsi határozatra (1) és különösen annak 2. cikkére,
mivel:
(1)
Bulgária és Románia csatlakozása miatt technikai jellegű módosításra szorul az Európai Közösség és a Svájci Államközösség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás I. melléklete (az illetékes hatóságok listája) és II. melléklete (a kapcsolódó szervezetek melléklete).
(2)
Bulgária és Románia a Bizottság Főtitkárságának 2008. január 28-án, illetve 2007. július 17-én megküldött hivatalos értesítés útján kijelölte vonatkozó illetékes hatóságait. Ezekről az adatokról a Bizottságnak egyszerű tájékoztatást kell adnia a svájci hatóságok számára.
(3)
Az adózás területén elfogadott egyes irányelveknek Bulgária és Románia csatlakozására tekintettel történő kiigazításáról szóló 2006/98/EK tanácsi irányelv (2) módosította a 2003/48/EK tanácsi irányelv (3) mellékletében szereplő kapcsolódó szervezetek listáját. Annak érdekében, hogy a módosítások a Svájccal kötött megállapodásban is érvényre jussanak, a Bizottságnak élnie kell a Tanács által ráruházott hatáskörrel és Svájccal kölcsönös egyetértésben megfelelően módosítania kell a megállapodás II. mellékletét,
A KÖVETKEZŐKÉPPEN HATÁROZOTT:
1. cikk
A Közösség nevében jóváhagyásra kerül az Európai Közösség és a Svájci Államszövetség között levélváltás formájában létrejött megállapodás az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározottakkal egyenértékű hatású intézkedésekről szóló megállapodás I. és II. mellékletének a Bolgár Köztársaság és Románia európai uniós csatlakozása miatti technikai jellegű módosításáról.
A levélváltás szövege e határozat mellékletét képezi.
2. cikk
A Bizottság elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. március 10-én.